stanford-oval/wikipedia huggingface dataset:
שמואל אבולעפיה
קורות חיים

שמואל הלוי נולד באובדה (אנ') שבספרד למשפחה ממוצא תוניסאי, הוריו מתו במגפה זמן קצר לאחר הגעתם לספרד.
בראשית דרכו עבד כמנהל בשירותו של האביר הפורטוגזי ז'ואאו אלפונסו דה אלבורקרקי (אנ') ולאחר שעשה לו שם, התקבל בחצרו של פדרו הראשון, "האכזר", מלך קסטיליה, שם כיהן במגוון תפקידים ובהם משרות בכירות כגזבר ושופט.
בארמון שבו התגורר בטולדו שוכן כיום מוזיאון אל גרקו (ספ'), הודות לעושרו הרב יסד שמואל הלוי בית כנסת קטן, אחד מעשרת בתי הכנסת ששימשו את הקהילה היהודית בטולדו. בית הכנסת אינו מרשים בממדיו, אך בכל זאת נתקלה בנייתו בהתנגדות תקיפה של הכנסייה הקתולית, אך אבולעפיה זכה לגיבויו של פדרו ובית הכנסת הוקם. שער חיבר בין ארמונו של אבולעפיה לבית הכנסת.
בשל בניית בית הכנסת שהושלמה ב-1357 והיבטים נוספים בחיי היהודים בממלכתו, היה נתון פדרו מקסטיליה לביקורת ממושכת של הכנסייה. בסופו של דבר התהפך הגלגל על שמואל הלוי, הוא נכלא ועונה בחשד למעילה ומת במהלך העינויים, בשנת 1360.
לאחר גירוש ספרד  הועבר בית הכנסת עם ארמונו של אבולעפיה לידי הכנסייה הקתולית שהפכה אותו לכנסייה בשם "אל טרנסיטו דה נואסטה סניורה". בשנת 1877 הכריזה ממשלת ספרד על המתחם כאתר לאומי, וכיום הוא משמש כמוזיאון היסטורי לתולדות יהודי טולדו וספרד.
תחנת הרכבת אייל

תחנת הרכבת אייל או תחנת הרכבת קלקיליה (שם קודם בערבית: قلقيلية, קלקיליה באנגלית Qalqilyah) היא תחנת רכבת היסטורית על המסילה המזרחית. התחנה שכנה בקטע המסילה בין טולכרם לראש העין, כקילומטר וחצי ממערב לקיבוץ אייל וכ-2.5 קילומטרים מצפון מערב לקלקיליה.
היסטוריה

התחנה הוקמה על ידי הבריטים לאחר מלחמת העולם הראשונה במסגרת פתיחת קו הנוסעים חיפה - לוד - קנטרה שפעל תחת הרכבת המנדטורית ושימשה את תושבי קלקיליה, כפר סבא וכן להבאת חומרי בנייה להקמת יישובי הסביבה. התחנה הוקמה מצפון לקלקיליה, לפי הנטען, כדי שתוכל לשמש גם כפרים אחרים במשולש.
בשנות ה-30 נסלל כביש השרון שחיבר את מושבות השרון, כפר סבא, רעננה והרצליה, לתחנת קלקיליה. בעת תכנון הכביש, בקשו במושבות שכביש השרון יחבר לתחנת מגדיאל, אולם בקשתם לא נתקבלה. במהלך המרד הערבי הגדול שביולי 1938 הוצתו מבני התחנה פעמיים.
במלחמת העצמאות שימשה התחנה כבסיס לכוחות ערביים בקרבות של אזור כפר-סבא, אך במהלך הקרבות נכבשה התחנה ונותרה עם קטע המסילה מראש העין צפונה בתחומי מדינת ישראל. בשנת 1949 נפתח קו הרכבת מחיפה לתל אביב ולירושלים דרך המסילה המזרחית ועל התחנה הוצבה שלט בעברית: "תחנת קלקיליה". בהמשך, שם התחנה שונה ל"אייל". עם פתיחת מסילת החוף בשנת 1953 צומצם מאוד שירות הנוסעים בתחנה והיא שימשה בעיקר רכבות משא ואת רכבות הנוסעים בין חיפה לירושלים. בשנת 1960 התחנה הייתה היחידה שבין תחנת ראש העין לתחנת חדרה, השימוש בה על ידי נוסעים היה אפסי ועלו תלונות על כך שהרכבת עוצרת בתחנה. בשנת 1968 נסגרה התחנה סופית. כבר ב-1957 נפתחה במקום תחנת משטרה שעשתה שימוש בחלק מהמבנים. כיום נמצא על רוב שטח התחנה בסיס של מג"ב שמחזיק ברוב המבנים של התחנה. מבנה בודד נמצא מחוץ לתחום הבסיס.
הערות שוליים

↑  מושב חרות - סיפורה של דרך
↑  קלקיליה וכפר סבא, דבר, 25 ביוני 1967
↑  מסיבה בועד מושבות השרון, דבר, 25 בנובמבר 1931
↑  כביש השרון, דבר, 24 בפברואר 1932
↑  בועד מושבות השרון, דבר, 13 במרץ 1933
↑  לקראת עונת ההדרים, דבר, 14 בנובמבר 1935
↑  שרפו את תחנת קלקליה, דבר, 14 ביולי 1938
↑  שוב הציתו תחנת קלקיליה, הַבֹּקֶר, 27 ביולי 1938
↑  מרכז מידע פלמ"ח - קורות חייו של יוסף הראל
↑  תחנת קלקיליה, מעריב, 20 בספטמבר 1949
↑  תלונה וברכה בצידה, דבר, 20 ביוני 1960
↑  נחנכה תחנת משטרה באייל, הצופה, 2 בספטמבר 1957
תפריט התחל

תפריט התחל ב-KDE על פדורה
בממשקי מחשב תפריט התחל (גם כפתור התחל) הוא פריט תצוגה נפוץ בסביבות שולחנות עבודה רבים, המהווה את האפשרות המרכזית של ממשק מערכת ההפעלה לגשת אל תוכניות. הפריט קיים בגרסאות חלונות, וכן בחלק ממנהלי החלונות X.
במערכות ההפעלה חלונות בנוי התפריט בדרך כלל במבנה עץ, כשלחיצה על פריט מסוים תוביל לפתיחת תפריטי משנה עד להגעה לפריט הרצוי. 
התפריט קיים בשורת המשימות בצד ימין במערכות הפעלה בעלות ממשק שפה הנקראת מימין לשמאל ובכללם עברית. באלו הנקראות משמאל לימין יהיה הפריט בצד שמאל.
שמואל אביטל (מתמטיקאי)

| --- | --- |
אין תמונה חופשית
 לידה:  24 בספטמבר 1915 ברודי, האימפריה האוסטרו-הונגרית 
 פטירה:  17 בינואר 2001 (בגיל 85) חיפה, ישראל 
 שם לידה:  שמואל אפלבוים Appfelbaum 
 מקום קבורה:  בית הקברות היהודי שדה יהושע (כפר סמיר) 
 מקום לימודים:  האוניברסיטה העברית בירושלים  אוניברסיטת טורונטו 
 מוסדות:  הטכניון – מכון טכנולוגי לישראל  בסמ"ת 
 צאצאים:  ענת רפאלי 
 
הרב פרופסור שמואל אביטל (24 בספטמבר 1915 – 17 בינואר 2001) היה מתמטיקאי ומחנך ישראלי. הוא נמנה עם סגל הטכניון ופעל לקידום הוראת המתמטיקה בישראל.
קורות חיים

אביטל נולד בעיר ברודי. בצעירותו הוסמך לרבנות בבית מדרש תחכמוני בוורשה, סיים את לימודי התואר הראשון במחזור הראשון של החוג למתמטיקה באוניברסיטה העברית ועשה דוקטורט בחינוך מתמטי באוניברסיטת טורונטו בקנדה. הוא לימד במשך 20 שנה בבית ספר התיכון בסמ"ת בחיפה. בשנת 1968 הצטרף לסגל הטכניון במחלקה להוראת מדעים ובשנים 1974 עד 1976 עמד בראשה.
הוא ייסד את כתב העת "גליונות חשבון" - רבעון לתלמידי המתמטיקה, ושימש כעורכו כשלושים שנה. הוציא ספר חידות מתמטי בשם "מתמטיקה בהנאה" בהוצאת עם עובד.
לזכרו מוענק פרס אביטל לעידוד מצוינות בהוראת המתמטיקה. בתו ענת רפאלי היא פרופסור בטכניון.
אביטל נפטר ב-17 בינואר 2001, ונקבר בבית העלמין שדה יהושע בחיפה.
הערות שוליים

1 2 3  שמואל אביטל באתר GRAVEZ
↑  קול קורא להגשת מועמדות לפרס על שם   פרופ' שמואל אביטל ז"ל   לעידוד מצוינות בהוראת המתמטיקה.
| --- | --- |
בקרת זהויות :  NLI: 987007446818905171  ISNI: 0000 0000 6976 523X  LCCN: n89664423  NTA: 130165891  RERO: 02-A013176188  VIAF: 57211202   WorldCat (עם VIAF): 57211202
תחיית המתים (אלבום)

תחיית המתים הוא אלבום הבכורה של הרכב ההיפ הופ הישראלי פרודוקס. האלבום יצא לאור ב-2010, על ידי חברת התקליטים מאד מאן.
רקע והפקה

האלבום הופק במלואו על ידי שקל. ברוב שירי האלבום, מסומפלים שירי מוזיקת פופ פרסית, בשילוב אלמנטים של הארדקור היפ הופ.
בפברואר 2020, לכבוד עשור לאלבום, הכריז רביד פלוטניק על יציאת האלבום ברשתות הזרמת המדיה הדיגיטליות.
ביקורת

האלבום זכה לשבחים רבים. ביניהם מבקר וסוקר המוזיקה מתן שרון, לכבוד עשור ליציאת האלבום, סקר את האלבום בחיוב תוך שתיאר אותו כ-"רגע מכונן בהיפ הופ הישראלי".
רשימת רצועות

| תחיית המתים> מס' | תחיית המתים> שם | תחיית המתים> משך | תחיית המתים>  | תחיית המתים>  | תחיית המתים>  | תחיית המתים>  | תחיית המתים>  | תחיית המתים>  | תחיית המתים>  |
| --- | --- | --- | --- | --- | --- | --- | --- | --- | --- |
| 1. | פלטינה מחומשת  | 6:21 |  |  |  |  |  |  |  |
| 2. | איצ'יבאן  | 4:06 |  |  |  |  |  |  |  |
| 3. | משקל עודף  | 4:49 |  |  |  |  |  |  |  |
| 4. | הארדקור (סקיט)  | 1:30 |  |  |  |  |  |  |  |
| 5. | סשנים בחדר  | 3:54 |  |  |  |  |  |  |  |
| 6. | מרקוס אורליוס (סקיט)  | 0:54 |  |  |  |  |  |  |  |
| 7. | אין אמת  | 4:36 |  |  |  |  |  |  |  |
| 8. | מחלת נפש (עם פלד)   | 5:29 |  |  |  |  |  |  |  |
| 9. | ויאמר ירמיהו דברי הימים ב’ פרק י’ פסוק א'  | 1:48 |  |  |  |  |  |  |  |
| 10. | הולך מכאן  | 3:59 |  |  |  |  |  |  |  |
| 11. | כושים (סקיט)  | 0:34 |  |  |  |  |  |  |  |
| 12. | לא באים בטוב (עם סגול 59)   | 3:47 |  |  |  |  |  |  |  |
| 13. | שעת תה עם הלורד לוקץ' (עם לוקץ')   | 1:03 |  |  |  |  |  |  |  |
| 14. | עיר מקלט (עם אוהד כהן, עומר לוגסי, ראפיד וטונה)   | 6:06 |  |  |  |  |  |  |  |
| 15. | כולם אחריי  | 3:31 |  |  |  |  |  |  |  |
| 16. | לא הצגתי  | 3:51 |  |  |  |  |  |  |  |
| 17. | שקל אינטרנשיונל  | 1:05 |  |  |  |  |  |  |  |
| 18. | או לה לה רמיקס (עם בזוקה, הברנש, הפטרון, לוקץ', ניקו, אורטגה וסול ג'יי)   | 9:46 |  |  |  |  |  |  |  |
| משך כולל: | משך כולל: | 1:07:00 |  |  |  |  |  |  |  |
הערות שוליים

↑  פרודוקס - תחיית המתים, באתר Discogs (באנגלית)
1 2  מתן שרון, ‏הזמן עושה את שלו, באתר ‏מאקו‏, 6 במרץ 2020
↑  מתן שרון, תחיית המתים, נבדק ב-2020-04-14
↑  @ravid_plotnik on Instagram: “החודש לפני 10 שנים התחיל המסע שלי עם חברי הילדות שלי שמואל יוסף ושמשון אדמה אלינו הצטרף והשלים את החלק שהיה כל כך חסר לנו כל השנים - שקל…”, באתר Instagram (באנגלית)
| רביד פלוטניק |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "תחיית המתים" (2010) • "צדיק אחד בסדום" (2011) • "בור ועם הארץ" (2013) • "ברוכים הבאים לפתח תקוה" (2015) • "שפל וגאות" (2017) • "ועכשיו לחלק האומנותי" (2019) • "תוך כדי תנועה" (2021) |  |
| סינגלים | "קפה וסיגריה" • "איידישע ראסטה מאן" • "חסידה צחורה" • "יום חדש" • "כל הזמן הזה" • "כפרה שלי" • "בדיוק כמו שאני" • "נתראה בגלגול הבא" |  |
| השתתפות בסינגלים | "יהיה בסדר" • "עולם משוגע" • "אל תיקח ללב" • "כנען (12 מרגלים)" |  |
| שירים אחרים | "שיר ארץ" • "סם הרדמה" • "שלווה בארמונותייך" |  |
| ערכים קשורים | פרודוקס • התו השמיני • היי פייבר הפקות |  |
תנועה להתחדשות ציונית חברתית

| --- | --- |
 מדינה:  ישראל 
 מנהיגים:  מרדכי בן-פורת
 תקופת הפעילות:  20 ביולי 1981 – 13 באוגוסט 1984 (3 שנים)
 אידאולוגיות:  ציונות 
 כנסות:  הכנסת העשירית
 ממשלות:  19, 20
 אותיות:  זה
 שיא כוחה:  מנדט אחד (כסיעה פורשת)
 שפל כוחה:  לא עברה את אחוז החסימה
 נוצרה מתוך:  מפלגת העבודה
 התמזגה לתוך:  תנועה להתחדשות ממלכתית, ונפרדה
 באתר הכנסת
 
התנועה להתחדשות ציונית חברתית היא מפלגה שהוקמה על ידי חבר הכנסת מרדכי בן-פורת לקראת הבחירות לכנסת ה-9.
תולדות המפלגה

המפלגה הוקמה על ידי בן פורת כדי להתמודד בבחירות לכנסת ה-9, אך המפלגה קיבלה רק 14,516 קולות ולא עברה את אחוז החסימה.
לקראת הבחירות לכנסת ה-10 הצטרפה התנועה למפלגת התנועה להתחדשות ממלכתית בראשות משה דיין, ובן פורת שובץ במקום השני ברשימת המפלגה לכנסת, ואף נבחר לכנסת.
לאחר פילוג בסיעה הקים יגאל הורוביץ סיעת יחיד ובן פורת הקים סיעה שתייצג את מפלגתו. הסיעה הצטרפה לממשלת מנחם בגין ובן-פורת כיהן כשר בלי תיק. בממשלת יצחק שמיר, לאחר ששמיר החליף את בגין כממשלת מעבר, נשאר בן-פורת שר בלי תיק בממשלה, אך פרש ממנה לקראת תום כהונתה.
התנועה התמודדה בבחירות לכנסת ה-11, כאשר בן פורת מוצב במקום הראשון, אך הרשימה לא עברה את אחוז החסימה, פעם נוספת.
תזמורת המלחינים האמריקאים

| --- | --- |

 תאריך ייסוד:  1977 
 מייסד:  דניס ראסל דייוויס, פרנסיס ת'ורן 
 מדינה:  ארצות הברית 
 מנצח:  דניס ראסל דייוויס 
 www.americancomposers.org
 
תזמורת המלחינים האמריקאים (באנגלית: American Composers Orchestra, ACO) היא תזמורת אמריקאית, שבסיסה המנהלי הוא בניו יורק והיא מתמחה בנגינת מוזיקה אמריקאית עכשווית. התזמורת מופיעה באולמות קונצרטים שונים בניו יורק, בהם:
זאנקל הול בקרנגי הול
מרכז דימנה
בית ספר מאנס למוזיקה
גן החורף בברוקפילד פלייס
תיאטרון מילר באוניברסיטת קולומביה
התזמורת שמה לה למטרה לקדם מוזיקה מאת מלחינים אמריקאים, והיא היחידה בסוגה בעולם. עד כה, ביצעה התזמורת מוזיקה מאת יותר מ-500 מלחינים אמריקאים, כולל יותר מ-100 ביצועי בכורה עולמיים והזמנות חדשות. בשנות ה-90' של המאה ה-20 הוסיפה ACO יוזמות חדשות, כגון Underwood New Music Readings, שתכליתה לאפשר למלחינים צעירים לשמוע את יצירותיהם מנוגנות בחזרות ומוקלטות, ופסטיבל "קולות האמריקות", המתמקד במוזיקה לטינו-אמריקאית. רוברט ביזר היה מלחין הבית של ה-ACO מ-1988 עד 1993, אז היה ליועץ אמנותי עד 2001 ומאז למנהל אמנותי. ביזר נושא בתואר מנהל אמנותי של כבוד לתזמורת המלחינים האמריקאית. דרק בָּרְמָה היה מלחין הבית של התזמורת מ-2006 עד 2009, וכיום הוא מנהלה האמנותי.
היסטוריה

פאול לוסטיג דונקל, דניס ראסל דייוויס, פרנסיס ת'ורן וניקולאס רוסאקיס ייסדו בצוותא את תזמורת המלחינים האמריקאית בשנת 1975. הופעתה הראשונה הייתה ב-7 בפברואר 1977 באליס טרולי הול במרכז לינקולן. דייוויס כיהן כמנהל מוזיקלי מייסד של התזמורת משנת 1977 עד 2002. ועכשיו הוא מנצח כבוד של תזמורת המלחינים האמריקאית. בנובמבר 2000 הודיעה התזמורת על מינוי סטיבן סלואן למנהל המוזיקלי החדש, החל בעונת 2003-2002. המינוי היה יוצא דופן בכך, שסלואן לא ניצח על התזמורת לפני מינויו. הופעתו הראשונה של סלואן כמנצח התזמורת הייתה במרץ 2002, וכהונתו בתזמורת החלה בנובמבר 2002. הוא כיהן במשרה זו עד סוף 2006. ב-2010 התמנה ג'ורג' מנאהאן למנהל מוזיקלי של תזמורת המלחינים האמריקאים.
התזמורת קיבלה מספר רב של אותות כבוד מן האקדמיה האמריקנית לאמנויות ולספרות, BMI ו-ASCAP, על היצירות שנקבעו בתוכניותיה. כמו כן קיבלה ACO את פרס החניכה של METLife על "מצוינות בשילוב קהל", והכרזה ממועצת העיר ניו יורק. הקלטות התזמורת יצאו ב-ARGO, CRI, פוינט, פניקס USA, מיוזיק מאסטרס, נונסאץ', צאדיק וניו וורלד רקורדס.
מנהלים מוזיקליים

דניס ראסל דייוויס (1997 - 2002)
סטיבן סלואן (2002 - 2006)
ג'ורג' מנאהאן (2010 - ממשיך)
הערות שוליים

↑  אלאן קוזין, הניו יורק טיימס "להלחין עתיד מועיל יותר" 25 במאי 2012
↑  אנתוני תומאסיני, סקירת אמנויות/מוזיקה, ניו יורק טיימס: "נאמן לשליחותו, דייוויס פורש  מתפקידו בתזמורת" 17 באפריל 2002
↑  אנתוני טומאסיני, ניו יורק טיימס, "תזמורת המלחינים האמריקאים מודיע על מינוי מנהל מוזיקלי 14 בנובמבר 2000
↑  אלאן קוזין, ניו יורק טיימס, "איש חדש למוזיקה חדשה: הופעת בכורה לנוסע בינלאומי" 1 בנובמבר 2002
| --- | --- |
בקרת זהויות :  NLI: 987007435586205171  CiNii: DA10936118  GND: 5075588-2  ISNI: 0000 0001 1940 2841  LCCN: n79115706  MusicBrainz: 62afa763-2bfd-425b-b952-ec2f82b3fa64  VIAF: 137736469   WorldCat (עם VIAF): 137736469
תקופת המעבר ביוון

סצנה בסגנון הדמות השחורה המציגה קטע ממלחמת טרויה; נמצאה בוולקי ומתוארכת לסביבות שנת 510 לפנה"ס
תקופת המעבר ביוון או תקופת החושך היא תקופה בת כ-400 שנה בתולדות יוון העתיקה, שראשיתה במשבר תקופת הברונזה המאוחרת במאה ה-12 לפנה"ס וסופה במאה ה-8 לפנה"ס. תקופת המעבר התאפיינה בשפל של היצירה התרבותית והאמנותית ביוון, באורח חיים פרימיטיבי, בחוסר סימנים המעידים על ידיעת קרוא וכתוב, ובחוסר עדויות לאדריכלות בת התקופה ומפעלי בנייה ציבוריים.
המציאות החברתית בתקופה זאת, כפי שמשתקפת מיצירותיו של הומרוס, היא של חברה פטריארכלית, ללא מרכזים עירוניים, המפוזרת בכפרים ובנחלות משפחתיות, ומחולקת ליחידות בסיסיות של משפחות, בתי אב ושבטים.
שם התקופה נובע מכך שהיא נחשבת כתקופת מעבר בין התקופה המיקנית של יוון העתיקה (המאה ה-17 עד המאה ה-12 לפנה"ס), לבין תקופת יוון הארכאית (המאה ה-8 עד ה-5 לפנה"ס) שבה התעצב העולם היווני כפי שמוכר בעולם המודרני, ובה ניטעו יסודות התרבות היוונית. המקורות בשפה האנגלית נוטים להשתמש בביטוי "ימי החשיכה של יוון" (Greek Dark Ages) או "ימי הביניים של יוון" כהשוואה להיסטוריה המאוחרת יותר של אירופה, וכהקבלה לימי הביניים.
הערות שוליים

↑  דוד אשרי, "יוון", האנציקלופדיה העברית (כרך י"ט עמ' 429), הוצאת ספרית פועלים, 1988.
↑  דוד אשרי, "יוון", האנציקלופדיה העברית, (כרך י"ט עמ' 455), הוצאת ספרית פועלים, 1988.
| יוון העתיקה |
| --- | --- | --- |
| תקופת המעבר | איונים • דורים • הפלישה הדורית • התקופה הגאומטרית | הפרתנון |
| התקופה הארכאית | פוליס • הקולוניזציה היוונית • טיראניה • הומרוס • הסיודוס | הפרתנון |
| התקופה הקלאסית | מלחמת פרס–יוון • אתונה העתיקה • ספרטה • תבאי • התיאטרון ביוון העתיקה | הפרתנון |
| התקופה ההלניסטית | התרבות ההלניסטית • הממלכה הסלאוקית • מוקדון • מצרים • יוון • פונטוס • פרגמון • אפירוס | הפרתנון |
| היסטוריה צבאית | פלנקס • הופליט • הצבא הספרטני • הצבא המוקדוני | הפרתנון |
| נושאי רוחב | אדריכלות • אמנות • דת • החברה • כלכלה • מטבח • תיאטרון • מיתולוגיה • מתמטיקה • פילוסופיה • ספורט • ספרות | הפרתנון |
פורטל יוון העתיקה
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
שון הייז

| --- | --- |

הייז, 2010
 לידה:  26 ביוני 1970 (בן 54) ארצות הברית שיקגו, אילינוי, ארצות הברית
 שם במה:  שון הייז
 שם לידה:  Sean Patrick Hayes 
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1996
 מקום לימודים:  אוניברסיטת המדינה של אילינוי 
 בן או בת זוג:  סקוט אייסנוגל (2014–?) 
 פרסים והוקרה:  זוכה פרס אמי ופרס גילדת שחקני המסך
 פרופיל ב-IMDb
 
שון פטריק הייז (באנגלית: Sean Patrick Hayes; נולד ב-26 ביוני 1970) הוא שחקן, קומיקאי ומפיק אמריקאי. הוא ידוע בשל תפקידיו כג'ק מק'פרלנד בסיטקום של NBC "וויל וגרייס", שעבורו, בין השאר, הוא זכה בפרס אמי, ארבעה פרסי גילדת שחקני המסך, ושש מועמדויות לפרס גלובוס הזהב. כמו כן, הוא גילם את דמותו שלו הקומיקאי ג'רי לואיס בסרט הטלוויזיה "מרטין ולואיס".
ביוגרפיה

הייז נולד בשיקגו, אילינוי שבארצות הברית למשפחה נוצרית-קתולית, בנה של מרי, מנהלת בנק מזון ללא כוונת רווח, ורונלד הייז, ליתוגרף. לאחר שסיים לימודי תיכון בגלן אלין, אילינוי, הייז למד באוניברסיטת מדינת אילינוי, שם הוא למד נגינה על פסנתר וניצוח, עם דגש מיוחד על המוזיקה של מוצרט, אבל הוא עזב לפני שסיים את לימודיו. הוא קיבל תואר דוקטור של כבוד ממדינת אילינוי ב-21 בפברואר 2013.‏
הוא עבד כפסנתרן קלאסי, ושימש כמנהל מוזיקלי בתיאטרון Pheasant Run שבסנט צ'ארלס, אילינוי. הוא גם הלחין מוזיקה מקורית להפקה של "אנטיגונה" בתיאטרון להקת Steppenwolf שבשיקגו.
הייז עבר ללוס אנג'לס בשנת 1995, שם מצא עבודה כסטנדאפיסט, שחקן תיאטרון וכשחקן בפרסומות בטלוויזיה, כולל פרסומת לדוריטוס בשנת 1998, יחד עם עלי לאנדרי, ששודרה במהלך הסופרבול.
קריירה

בגיל 16 הייז היה ניצב ב-"Lucas"‏ (1986), סרט הקולנוע הראשון בהשתתפותה של וינונה ריידר, שצולם בבית ספר התיכון בו למד. סרט הבכורה המקצועי שלו היה הסרט העצמאי "Billy's Hollywood Screen Kiss"‏ (1998), תפקיד אשר הסב אליו תשומת לב רחבה ותפס את תשומת לבם של מנהלי NBC שליהקו אותו לסדרת טלוויזיה קומית חדשה - "ויל וגרייס", בה גילם את דמותו של ג'ק מק'פרלנד, הומו מצועצע ושחקן כושל. הסדרה הפכה ללהיט מתמשך, והופעתו של הייז כג'ק זיכתה אותו בשבע מועמדויות רצופות לפרס אמי (2000-06) כשחקן משנה הטוב ביותר בסדרה קומית. הוא זכה בפרס אמי על מועמדותו הראשונה בלבד. כמו כן הוא היה מועמד לשישה פרסי גלובוס הזהב על הופעתו בסדרה זו.
הייז הופיע בסרט Cats & Dogs‏ (2001), גילם את דמותו של ג'רי לואיס בסרט הטלוויזיה Martin and Lewis‏ (2002), הדמות "וויין" ב-Pieces of April‏ (2003), The Cat in the Hat‏ (2003) ו-Win a Date with Tad Hamilton!‏ (2004). הוא היה קולו של "מוח" בסרט Igor משנת 2008 איגור. הוא היה כוכב אורח במספר תוכניות טלוויזיה, בהן סקראבס ורוק 30.
בשנת 2005, הוא הפיק עבור ערוץ בראבו את תוכנית המציאות Situation: Comedy, ועבור NBC הפיק שני תסריטים זוכי פרסים: "The Sperm Donor" ו-"Stephen's Life". בשנת 2006 הוא הופיע בתפקיד אורח בסדרה רבת הופעות קמע בשם Tom Goes to the Mayor של רשת Adult Swim. הייז יצר חברת הפקות משלו, הייזי מילס הפקות, יחד עם טוד מילינר, שותפו להפקות מאז ימי לימודיהם המשותפים במכללה.
בשנת 2007 גילם את דמותו של מת'יו/תומאס בסרטו של רוב ריינר "מתים על החיים" בכיכובם של ג'ק ניקולסון ומורגן פרימן. ב-5 ביולי 2008 הייז הופיע בהופעת הבכורה שלו כמר אפלגייט/השטן בהפקת "Encores!" של "Damn Yankees" שהועלתה ב-New York City Center, לצד ג'יין קרקובסקי ושיין ג'קסון. הוא הופיע גם כמר האמברפלוב, וכן דיבב את הדגים, בסרט הקולנוע "The Cat in the Hat".
בשנת 2008, בריאיון לעיתון הניו יורק טיימס, הייז הצהיר כי הוא עובד על פרויקט טלוויזיה חדש בשם "BiCoastal", אודות "בחור שיש לו אישה וילדים בקליפורניה, ובן-זוג בניו יורק". הופעת הבכורה שלו בברודוויי הייתה באפריל 2010 לצד כריסטין צ'נווט בהעלה המחודשת של המחזמר "Promises, Promises". על הופעתו הוא זכה במועמדות לפרס טוני, כשחקן הטוב ביותר במחזמר, ובמועמדות ל-Drama League Award. ב-13 ביוני 2010 הייז הנחה את טקס חלוקת פרסי הטוני ה-64, ששודר בשידור חי בערוץ CBS.‏
ב-30 ביולי 2010 יצא לאקרנים סרט הקולנוע "Cats & Dogs: The Revenge of Kitty Galore", סרט המשך של "Cats & Dogs" משנת 2001, בו הייז שב לגלם את דמותו של מר טינקלס, החתול הפרסי הלבן והרשע. ב-15 בנובמבר 2010 הייז הופיע בתשדיר שירות סאטירי בתוכנית הדיילי שואו למען ביטול החוק המכונה "אל תשאל, אל תספר". הוא גילם את דמותו של לארי פיין בסרטם של האחים פארלי "The Three Stooges", שצילומיו החלו במאי 2011 ושיצא לאקרנים באפריל 2012.‏ בשנת 2012 שיחק בסרט האקשן של הבמאי דקס שפרד, "לפגוע ולברוח" לצד קריסטן בל.
פרט למשחק, הייז הוא מפיק שותף של "שוות בקליבלנד", סדרת טלוויזיה מקורית של ערוץ TV Land, אשר הועלה לראשונה ביוני 2010.‏ הוא גם מפיק-שותף של הסדרה "גרים" של רשת NBC,‏ וכן היוצר והמפיק של סדרה נוספת של NBC, ‏"Hollywood Game Night".‏
קריירה > הייזי מילס הפקות

מאחר שהיה מודע לכך שההופעה שלו בסדרה "וויל וגרייס" "לא תימשך לנצח", הייז חבר בשנת 2004 לחברו טוד מילינר, והשניים הקימו יחד את "הייזי מילס הפקות" (Hazy Mills Productions), חברת הפקות טלוויזיה.
חברה זו הפיקה מספר סדרות טלוויזיה אמריקאיות:
שוות בקליבלנד‏ (2010 עד היום) - קומדיה המצולמת במערך מרובה מצלמות, עבור ערוץ הטלוויזיה TV Land.
גרים (2011 עד היום) - דרמה על טבעית, עבור NBC.
The Soul Man‏ (2012 עד היום) - קומדיה המצולמת במערך מרובה מצלמות, עבור ערוץ הטלוויזיה TV Land.
Hollywood Game Night‏ (2013) - שעשועון בהשתתפות סלבריטאים, עבור NBC.
Sean Saves the World‏ (2013) - סיטקום בכיכובו של הייז, עבור NBC.
חיים אישיים

הייז הוא הומוסקסואל אשר במשך שנים רבות סירב לדון בפומבי בנטייה המינית שלו, באומרו כי הוא מאמין שכך הקהל יהיה פתוח יותר לקבל את הדמויות שלו. באפריל 2012, בראיון עבור המגזין אדבוקט, הוא דן במיניות שלו ורמז כביכול שהוא הומו: "באמת? אתה הולך לתקוף את הבחור ההומו? מעולם לא הייתה לי בעיה לומר מי אני... אני מי שאני. מעולם לא הייתי בתוך (הארון). מעולם". הוא רמז לכך שהוא נמצא במערכת יחסים. בתגובתו לטענה כי הוא עקף את הנושא של המיניות שלו במשך זמן רב מדי, הייז ציין: "אני מרגיש כאילו אני כבר תרמתי המון להצלחתה של התנועה הגאה באמריקה, ואם מישהו רוצה לטעון אחרת, אני פתוח לכך".
ב-2014 הוא נישא לבן-זוגו בעשור האחרון, סקוט אייסנוגל.
פילמוגרפיה > קולנוע

| שנה | שם הסרט | התפקיד | הערות |
| --- | --- | --- | --- |
| 1986 | Lucas | צופה | ללא קרדיט |
| 1996 | A&P | סאמי |  |
| 1998 | Billy's Hollywood Screen Kiss | בילי קולייר |  |
| 2000 | באז שנות אור ממפקדת הכוכב: ההרפתקה מתחילה | תא מוח #13 |  |
| 2001 | כלבים נגד חתולים | מר טינקלס |  |
| 2002 | Martin and Lewis | ג'רי לואיס | סרט טלוויזיה מועמדות - פרס גילדת שחקני המסך - השחקן הטוב ביותר בסרט טלוויזיה או במיני-סדרה |
| 2003 | Pieces of April | וויין |  |
| 2003 | חתול תעלול | מר האמברפלוב |  |
| 2004 | Win a Date with Tad Hamilton! | ריצ'רד לוי |  |
| 2005 | Roberto the Insect Architect | קריין |  |
| 2006 | Will & Grace: Say Goodnight Gracie | ג'ק מק'פרלנד | סרט טלוויזיה |
| 2007 | מתים על החיים | מת'יו |  |
| 2008 | Man Stroke Woman |  |  |
| 2008 | Soul Men | דני אפשטיין |  |
| 2008 | איגור | מוח | דיבוב |
| 2010 | כלבים נגד חתולים: נקמתה של קיטי | מר טינקלס | דיבוב |
| 2012 | קרועים על כל הראש | לארי פיין |  |
| 2012 | לפגוע ולברוח | סנדי אוסטרמן |  |
| 2013 | בית ספר למפלצות | טרי פרי |  |
| 2020 | Lazy Susan | סוזן אוק'ונל | גם תסריטאי |
| 2022 | Am I Ok? | סטו |  |
פילמוגרפיה > טלוויזיה

| שנה | שם התוכנית | התפקיד | הערות |
| --- | --- | --- | --- |
| 1996 | Silk Stalkings | רוג'ר | הפרק: "Services Rendered" |
| 1998–2006 | ויל וגרייס | ג'ק מק'פרלנד | 188 פרקים  פרס American Comedy - שחקן המשנה המצחיק ביותר בסדרת טלוויזיה פרס אמי - שחקן משנה בסדרה קומית פרס גילדת שחקני המסך - השחקן הטוב ביותר בסדרה קומית (2002–03, 2006) פרס גילדת שחקני המסך - אנסמבל השחקנים הטוב ביותר בסדרה קומית מועמדות - פרס American Comedy - שחקן המשנה המצחיק ביותר בסדרת טלוויזיה מועמדות - פרס גלובוס הזהב - שחקן המשנה הטוב ביותר בסדרת טלוויזיה, מיני-סדרה או סרט טלוויזיה (2000–05) מועמדות - פרס אמי - שחקן משנה בסדרה קומית (2001–06) מועמדות - פרס סטלייט - השחקן הטוב ביותר בסדרת טלוויזיה מוזיקלית או קומית מועמדות - פרס סטלייט - שחקן המשנה הטוב ביותר בסדרת טלוויזיה מוזיקלית או קומית מועמדות - פרס גילדת שחקני המסך - השחקן הטוב ביותר בסדרה קומית (2004–05) מועמדות - פרס גילדת שחקני המסך - אנסמבל השחקנים הטוב ביותר בסדרה קומית (2002–05) מועמדות - פרס TCA (איגוד מבקרי הטלוויזיה) - הישג אישי בקומדיה (1999-2000) מועמדות - פרס Viewers for Quality Television - שחקן המשנה הטוב ביותר בסדרה קומית איכותית |
| 2001 | סקראבס | ניק מורדוך | הפרק: "My Super Ego" |
| 2001 | סאטרדיי נייט לייב | בתפקיד עצמו | הפרק"Sean Hayes/Shaggy" |
| 2006 | Tom Goes to the Mayor | מדריך טיולים | הפרק: "Bass Fest" |
| 2006 | Lovespring International | ויקטור | הפרק: "A Rear Window" |
| 2006–2007 | נשות הקמפוס | מרשל | 2 פרקים |
| 2007 | רוק 30 | ג'סי פרסל | הפרק: "Hiatus" |
| 2011 | שוות בקליבלנד | צ'אד | הפרק: "One Thing or a Mother" |
| 2012 | Portlandia | שותף | הפרק: "Cops Redesign" |
| 2012 | מחלקת גנים ונוף | באדי ווד | הפרק: "Lucky" |
| 2012 | ערים כל הלילה | וולטר | 4 פרקים |
| 2013 | סמאש | טרנס פולס | 3 פרקים |
| 2013 | אבא אמריקאי | פוסטר | הפרק: "Lost in Space" |
| 2014-2013 | שון מציל את העולם | שון הריסון | תפקיד ראשי |
| 2014 | המילרים | קיפ פינקל | עונה 2; 5 פרקים |
| 2021-הווה | כוח Q: גאוות יחידה | סטיב | דיבוב; 10 פרקים |
פילמוגרפיה > טלוויזיה > תיאטרון

| שנה | שם המחזה/מחזמר | תפקיד | הערות |
| --- | --- | --- | --- |
| 2008 | Damn Yankees | אפלגייט |  |
| 2010 | Promises, Promises | צ'אק בקסטר | מועמדות - פרס טוני עבור שחקן בתפקיד ראשי במחזמר |
לקריאה נוספת

Sean Hayes. Biography Resource Center Online. Gale Group. 1999.
שם טוב בן יוסף אבן פלקירה

| --- | --- |
 לידה:  1225 
 פטירה:  1290 (בגיל 65 בערך) 
 מדינה:  ספרד 
 השקפה דתית:  יהדות 
 
רבי שם טוב בן יוסף אבן פלקירה (1225–1295) היה פילוסוף, משורר ומתרגם יהודי שחי בספרד. תולדות חייו אינן ידועות, ושנות לידתו ופטירתו משוערות על סמך כתביו.
תולדות חייו

פלקירה הירבה לכתוב. בימי נעוריו, כתב שירים ופיוטים, אך בהגיעו לגיל 40 החליט לעזוב את השירה ולעסוק בפילוסופיה ובמדעים. היה בעל ידע רב בפילוסופיה העברית והיוונית ובקיא בכתבי הפילוסופים היוונים והערבים. כתב ספרים רבים שכולם מכוונים להראות את חשיבות הפילוסופיה להבנת התורה. היה מהתומכים הגדולים ברמב"ם. בכתביו רצה להוכיח כי אין סתירה בין הפילוסופיה להלכה. בין השאר צידד בעמדות הרמב"ם אל מול טענות מתנגדיו.